Source: http://docplayer.fi/16654971-Koskelan-tanssi-tanssin-perusopetuksen-opetussuunnitelma-laaja-oppimaara-2011.html
Timestamp: 2018-10-18 02:05:22+00:00
Document Index: 12389966

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

KOSKELAN TANSSI. TANSSIN PERUSOPETUKSEN OPETUSSUUNNITELMA Laaja oppimäärä PDF
Download "KOSKELAN TANSSI. TANSSIN PERUSOPETUKSEN OPETUSSUUNNITELMA Laaja oppimäärä 2011-"
1 KOSKELAN TANSSI TANSSIN PERUSOPETUKSEN OPETUSSUUNNITELMA Laaja oppimäärä
2 KOSKELAN TANSSI TANSSIN PERUSOPETUKSEN OPETUSSUUNNITELMA Laaja oppimäärä KOSKELAN TANSSIN TOIMINTA-AJATUS TANSSITAITEEN PERUSOPETUKSEN LAAJA OPPIMÄÄRÄ Tanssitaiteen laajan oppimäärän tehtävä ja arvot Tanssitaiteen laajan oppimäärän yleiset tavoitteet OPETUKSEN TOTEUTTAMINEN Oppimiskäsitys ja työtavat Opiskeluympäristö VARHAISIÄN TANSSIOPINNOT OPPIAINEET SEKÄ OPETUKSEN RAKENNE JA LAAJUUS Laajan oppimäärän oppiaineet Laajan oppimäärän rakenne ja laajuus LAAJAN OPPIMÄÄRÄN ERI TANSSILAJIEN KESKEISET SISÄLLÖT JA TAVOITTEET Tanssin lajikohtainen tekniikkaopetus Klassinen baletti Nykytanssi Jazztanssi Sivuainebaletti Ajan ilmiöt LAAJAN OPPIMÄÄRÄN MUIDEN OPINTOKOKONAISUUKSIEN KESKEISET. SISÄLLÖT JA TAVOITTEET Omat tanssit Esiintymistoiminta Tanssitietous ja taiteidenvälisyys Kehontuntemus Laajan oppimäärän päättötyö
3 7. LAAJAN OPPIMÄÄRÄN OPPILASARVIOINTI JA TODISTUKSET Arvioinnin tavoitteet ja menetelmät Laajan oppimäärän opintojen todistukset AIKUISTEN TANSSIOPINNOT OPPILAAKSI OTTAMINEN OPPIMÄÄRÄN JA OPETUKSEN YKSILÖLLISTÄMINEN OPPILAITOKSEN TOIMINNAN ARVIOINTI JA KEHITTÄMINEN YHTEISTYÖ HUOLTAJIEN JA MUIDEN TAHOJEN KANSSA
4 Tämä opetussuunnitelma perustuu lakiin ja asetukseen taiteen perusopetuksesta (633/1998, 5 ja 813/1998, 1 ) sekä opetushallituksen antamiin laajan oppimäärän opetussuunnitelman perusteisiin (38/011/2002). 1. KOSKELAN TANSSIN TOIMINTA-AJATUS Koskelan Tanssi on osa Äänekoskella toimivaa Koskelan Setlementti ry:tä. Koskelan Tanssin opetus on tarkoitettu ensisijaisesti lapsille ja nuorille. Tanssitaiteen perusopetus on tavoitteellista ja tasolta toiselle etenevää. Siihen kuuluvat viikoittaiset tekniikkatunnit, esiintymiset, tiiviskurssit ja periodeittain järjestettävät erityisproduktiot. Koskelan Tanssin opetus tukee lapsen ja nuoren kasvua, myönteisen minäkuvan kehittymistä ja itsetuntemusta. Tanssinopiskelun myötä nuori saa onnistumisen elämyksiä ja hänellä on mahdollisuus syventää tanssiharrastustaan aina ammattiin tähtäävään opiskeluun saakka. Koskelan Tanssi rikastuttaa alueen kulttuurielämää tuottamalla sekä omia että vierailunäytöksiä ja tarjoamalla ohjelmaa eri tilaisuuksiin. 2. TANSSITAITEEN PERUSOPETUKSEN LAAJA OPPIMÄÄRÄ 2.1. TANSSITAITEEN LAAJAN OPPIMÄÄRÄN TEHTÄVÄ JA ARVOT Tanssitaiteen perusopetus luo perustan oppilaan emotionaaliselle, esteettiselle ja eettiselle kasvulle. Samalla oppilaalle avautuu uusia mahdollisuuksia ymmärtää taidetta ja kulttuuria. Laaja oppimäärä antaa oppilaalle mahdollisuuden harrastaa tanssia pitkäjänteisesti sekä kehittää taidollisia ja tiedollisia valmiuksia, joita tarvitaan ammattiopinnoissa. Oppilas saa monipuolisen näkemyksen tanssista ja siihen liittyvistä asioista. Hän saa kokemusta taiteellisesta työskentelystä ja ymmärtää sen vaativan aikaa ja pitkäjänteisyyttä. Tanssitaiteen perusopetuksen laajan oppimäärän tehtävänä on tutustuttaa oppilaat myös muihin taidelajeihin, kehittää vuorovaikutusta muiden tanssinopetusta ja taideopetusta antavien oppilaitosten ja tahojen kanssa sekä kansainvälisen yhteistyön edistäminen. Opetuksen järjestämisessä otetaan huomioon tanssialan ammattikoulutuksen ja työelämän asettamat vaatimukset. Tanssitaiteen perusopetuksen keskeisiä arvoja on opiskelijalähtöisyys. Opetuksen lähtökohtana on ihmiskäsitys, jonka mukaan ihminen on ainutkertainen, toimii vuorovaikutuksessa toisten kanssa ja vaikuttaa aktiivisesti omaan elämäänsä. Opetuksessa pyritään ottamaan huomioon oppilaiden yksilölliset erot ja tuetaan oppilaiden kehittymistä heidän omista lähtökohdistaan. 4
5 2.2. TANSSITAITEEN LAAJAN OPPIMÄÄRÄN YLEISET TAVOITTEET Tanssitaiteen laaja oppimäärä lisää oppilaan kehollista tietoisuutta, vahvistaa aisti- ja tunneherkkyyttä sekä kehittää opiskelu- ja vuorovaikutustaitoja. Oppilas omaksuu keskittyneen ja pitkäjänteisen työskentelyn. Hän oppii toimimaan sekä itsenäisesti että ryhmän jäsenenä ja tekemään vastuullisia valintoja niin opiskelussaan kuin muussa elämässään. Oppilas rakentaa maailmankuvaansa ilmaisemalla taiteen keinoin omia kokemuksiaan ja itselleen merkityksellisiä elämänsisältöjä. Opiskelussa on keskeistä taiteen tekeminen ja sen kokemisen ilo sekä halu, taito, uteliaisuus ja uskallus tulkita taidetta persoonallisesti. Opiskelu syventää oppilaan taiteellista ilmaisua ja omaa luovuutta elämän eri alueilla. Lisäksi tanssin laajan oppimäärän tavoitteena on - kehittää oppilaan fyysisiä ja psyykkisiä ominaisuuksia tasapainoisesti ja monipuolisesti - tukea oppilaan henkistä kasvua, itsetuntemusta sekä ymmärrystä muista ja ympäröivästä maailmasta - kannustaa elinikäiseen taiteiden harrastamiseen, terveelliseen elämäntapaan ja liikkumiseen - auttaa oppilasta oivaltamaan taiteen monimuotoisuus - auttaa oppilasta rakentamaan yksilöllinen taidekäsitys Koskelan Tanssi kannustaa oppilaitaan perehtymään laaja-alaisesti oppilaitoksen opetusohjelmassa oleviin tanssilajeihin ja tarjoaa mahdollisuuden oppilaan oman luovan työskentelyn toteuttamiseen. 3. OPETUKSEN TOTEUTTAMINEN 3.1. OPPIMISKÄSITYS JA TYÖTAVAT Opetussuunnitelma perustuu konstruktivistiseen oppimiskäsitykseen. Sen mukaan oppiminen tapahtuu henkilökohtaisen kokemuksen kautta. Oppilaalla on aktiivinen rooli oppimisessa. Oppiminen perustuu tekemällä oppimiseen, suunnitelmallisuuteen ja kykyyn arvioida omaa oppimista. Aikaisemmin hankitut tiedot ja taidot sekä vuorovaikutus ympäristön kanssa ovat keskeistä oppimisprosessissa. Oppilasta ohjataan soveltamaan kokemuksiaan sekä aiemmin opittuja taitoja ja tietoja uusiin tilanteisiin. Opetuksessa painottuvat ryhmätyöskentely, yhdessä opiskelu ja oppiminen. Näiden työtapojen myötä oppilas oppii arvostamaan ryhmän muita jäseniä, omaa ja muiden työskentelyä sekä työskentelyn tuloksia. 5
6 3.2. OPISKELUYMPÄRISTÖ Tanssille soveltuvat opetustilat ovat tärkeä osa opetussuunnitelman toteuttamista. Koskelan Tanssin opetustilat, työvälineet ja materiaalit ovat tarkoituksenmukaiset ja tanssinopiskeluun soveltuvat. Koskelan Tanssin tavoitteena on luoda oppilaalle psyykkisesti, fyysisesti ja sosiaalisesti turvallisen oppimisympäristö. Avoin, myönteinen ja rohkaiseva oppimisympäristö tukee oppilaan kasvua ja mahdollistaa onnistumisen elämykset. Opetuksessa huomioidaan erilaiset oppijat sekä tyttöjen ja poikien erot fyysisessä ja psyykkisessä kehityksessä. Turvallinen opiskeluympäristö vahvistaa oppimisessa tarvittavia taitoja kuten vuorovaikutustaitoja, aloitekykyä ja pitkäjänteisyyttä. Turvallisessa opiskeluympäristössä oppilas voi vaikuttaa omaan oppimisprosessiinsa ja hänellä on mahdollisuus asettaa omia tavoitteitaan. Opetuksessa tuetaan oppilasta löytämään itselleen sopivia työtapoja, jotka auttavat häntä toimimaan tavoitteellisesti ja pitkäjänteisesti ja sitä kautta kehittymään tanssijana. 4. VARHAISIÄN TANSSIOPINNOT Koskelan Tanssi järjestää alle kouluikäisille tarkoitettua varhaisiän tanssinopetusta. Opetusta annetaan ikäryhmittäin (4-6 v.). Pojille voidaan tarvittaessa järjestää omia ryhmiä. Varhaisiän tanssiopintojen tavoitteena on lapsen luovuuden, kehontuntemuksen ja itsetunnon kehittäminen. Leikinomaisilla harjoituksilla, perusliikunnan ja leikin avulla autetaan lapsen liikunnallisuuden, karkeamotoristen ja sosiaalisten taitojen sekä oppimisvalmiuksien kehittymistä. Opetuksen tehtävänä on herättää tanssin iloa, tukea itseilmaisun kehittymistä sekä kannustaa pitkäjänteisen harrastustoiminnan piiriin. Varhaisiän opinnot luovat pohjaa myöhempää tanssin opiskelua varten. Tunneilla harjoitellaan tanssitekniikkaa ja tutustutaan eri tanssilajeihin kullekin ikäkaudelle sopivassa muodossa. Tanssilajeihin tutustumisessa korostuu kokemuksellinen oppiminen. Tunneilla opetellaan myös hahmottamaan tilaa, musiikkia, rytmiä sekä kehon mahdollisuuksia erilaisiin muotoihin ja liikkumistapoihin. Fyysis-motoristen harjoitusten lisäksi tehdään myös luovia tehtäviä, jotka johdattavat lasta löytämään kehon ilmaisun mahdollisuudet. Oppilas myös harjoittelee esiintymään ryhmän jäsenenä ja olemaan esillä luontevasti. 5. OPPIAINEET SEKÄ OPETUKSEN RAKENNE JA LAAJUUS 5.1. LAAJAN OPPIMÄÄRÄN OPPIAINEET Tanssitaiteen perusopetuksen laajan oppimäärän mukaiset opinnot muodostuvat perusopinnoista ja syventävistä opinnoista. Opetus jaetaan pääaineisiin, sivuaineisiin sekä valinnaisaineisiin. Oppilaan tulee valita itselleen yksi pääainelaji. Muut tanssilajit ovat sivu- ja valinnaisaineita. 6
7 PÄÄAINEITA ovat baletti, jazztanssi ja nykytanssi. SIVUAINEITA ovat pääaineiksi luokitellut tanssilajit, jotka syventävät ja monipuolistavat liikkeellistä ilmaisukykyä. Koskelan Tanssin oppilas voi valita sivuaineikseen baletin, jazztanssin, nykytanssin ja/tai sivuainebaletin. VALINNAISAINEITA ovat tanssia syventävät ja sivuavat lajit. Koskelan Tanssin valinnaisaineita ovat break tanssi, katutanssi ja eri lajien tiiviskurssit. Lisäksi voidaan järjestää muita kehonhallintaan liittyviä opintokokonaisuuksia. Tanssiteknisten aineiden lisäksi opintoihin kuuluvat esiintymistoiminta sekä kehontuntemus ja tanssintuntemus. Näiden opetus tapahtuu pääsääntöisesti viikoittaisten tanssituntien puitteissa sekä erillisinä tiiviskursseina. 5.2 LAAJAN OPPIMÄÄRÄN OPINTOJEN RAKENNE JA LAAJUUS Perus- ja syventävien opintojen laskennallinen laajuus on yhteensä 1300 oppituntia (á 45 min.). Lukuvuoden pituus on 31 opetusviikkoa. Oppilas voi halutessaan siirtyä yleisestä laajaan oppimäärään tai päinvastoin. Kumpaakin oppimäärää opiskelevat käyvät pääasiassa samoilla oppitunneilla. Oppiainetta/-aineita voi vaihtaa opintojen kuluessa. Perusopinnot: 7-12-vuotiaille, kesto 4-6 vuotta Opintoihin kuuluvat viikoittaiset tanssitekniikkatunnit, eri lajien tiiviskurssit ja esiintymistoiminta. Perusopintojen laskennallinen laajuus on vähintään 540 h. Tarvittaessa opintoihin voidaan antaa lisäaikaa. Syventävät opinnot: vuotiaille, kesto 5-6 vuotta Oppilas voi aloittaa syventävät opinnot, kun hän on suorittanut tanssin laajan oppimäärän mukaiset perusopinnot tai kun hänellä on vastaavat tiedot ja taidot. Syventäviin opintoihin kuuluvat pää- ja sivuaineiden viikoittaiset tanssitekniikkatunnit, valinnaisaineet, eri lajien tiiviskurssit, esiintymistoiminta sekä päättötyö. Syventävien opintojen laskennallinen laajuus on vähintään 760 h. Tarvittaessa opintoihin voidaan antaa lisäaikaa. 7
8 PERUSOPINNOT (vähintään 540 h) 1. vuosi 2. vuosi 3. vuosi 4. vuosi 5. vuosi 6. vuosi Valmentava Valmentava Alkeet 1 Alkeet 2 Perustaso 1 Perustaso 2 uudet (7-8 v.) jatkavat SIVUAINE SIVUAINE SIVUAINE 1 x / viikko 1 x / viikko 1 x / viikko 2 x / viikko 3 x / viikko 3 x / viikko SYVENTÄVÄT OPINNOT (vähintään 760 h) 7. vuosi 8. vuosi 9. vuosi 10. vuosi 11. vuosi keskitaso 1 keskitaso 2 keskitaso 3 jatkotaso jatkotaso 2 x / viikko 2 x / viikko 2 x / viikko 2 x / viikko 2 x / viikko SIVUAINE SIVUAINE SIVUAINE SIVUAINE SIVUAINE SIVUAINE tai SIVUAINE tai SIVUAINE tai SIVUAINE tai SIVUAINE tai VALINNAISAINE VALINNAISAINE VALINNAISAINE VALINNAISAINE VALINNAISAINE 4 x / viikko 4 x / viikko 4 x / viikko 4 x / viikko 4 x / viikko 8
9 6. LAAJAN OPPIMÄÄRÄN ERI TANSSILAJIEN KESKEISET SISÄLLÖT JA TAVOITTEET Laajan oppimäärän keskeiset sisällöt jakautuvat seuraaviin osa-alueisiin: - tanssilajikohtainen tekniikkaopetus - esiintymistoiminta - tanssitietous ja taiteidenvälisyys - kehontuntemus 6.1. TANSSIN LAJIKOHTAINEN TEKNIIKKAOPETUS Tanssin lajikohtainen tekniikkaopetus on laajan oppimäärän keskeisin osa-alue. Kaikki muu opetus syventää ja laajentaa sitä. Oppilas valitsee perusopinnoissa itselleen tanssiteknisen pääaineen (baletti, jazztanssi tai nykytanssi). Sen lisäksi hän opiskelee vähintään yhtä sivuainetta, joka tukee pääaineen opintoja. Useamman tanssilajin opiskelu syventää ja monipuolistaa oppilaan liikkeellistä ilmaisukykyä. Laajan oppimäärän lajikohtaisina tavoitteina ovat monipuolinen tanssitekninen osaaminen ja kyky käyttää sitä ilmaisun välineenä oman kehon hallinta ja sen kinesteettinen tiedostaminen oman ilmaisutavan löytäminen monipuolinen tutustuminen erilaisiin tanssitaiteen lähestymistapoihin eri tanssilajeihin liittyvän tapa- ja opiskelukulttuurin ymmärtäminen Perusopintojen aikana oppilas luo pohjaa myöhempää tanssin opiskelua varten. Oppilas oppii työskentelemään pitkäjänteisesti ja ymmärtämään, että taitojen oppiminen tapahtuu portaittain ja vaatii sekä toistoa että aikaa. Oppilas harjoittelee tanssille ominaisia motorisia taitoja ja oivaltaa karkeamotoriikan ja hienomotoriikan eron. Hän perehtyy valitsemiensa tanssilajien perusliikemateriaaliin sekä liikekieleen ja oppii soveltamaan treenaamistaan esitystilanteessa. Oppilas laajentaa useampaa tanssilajia opiskelemalla oman kehonsa liikemahdollisuuksia. Tanssin opiskelu kehittää myös oppilaan itsetuntoa ja myönteistä minäkuvaa. Syventävissä opinnoissa oppilas kehittää tanssiteknisiä ja ilmaisullisia taitojaan entistä pitemmälle ja syventää tanssillista ajatteluaan. Vaikeusastetta lisätään tasolta toiselle siirryttäessä. Oppilas oppii ymmärtämään, miten tekniikka ja ilmaisu ovat yhteydessä toisiinsa. Hän harjoittelee tanssiteknistä suorituspuhtautta omien kehollisten edellytystensä mukaan. 9
10 KLASSINEN BALETTI Oppilas voi valita klassisen baletin joko pää- tai sivuaineeksi. Opinnoissa edetään tasolta toiselle. Tasot ovat valmentava, alkeet, perus-, keski- ja jatkotaso. Alkeet 2 -tasolta lähtien klassisen baletin opiskeluun kuuluu kaksi opintokokonaisuutta lukuvuodessa. Keskeiset sisällöt: - klassisen baletin tanssitekniikka - kehon linjauksien hahmottaminen ja liikelaajuuksien kehittäminen - lajiin liittyvä tapa- ja opiskelukulttuuri - klassiselle baletille ominainen tyyli ja perinne - esiintymistaidot - tanssillinen ja taiteellinen ilmaisu - lajiin liittyvä tanssin ja musiikin historia - improvisaatio Tavoitteena on, että oppilas - tuntee klassisen baletin traditiota ja elementtejä, kuten tekniikkaa, terminologiaa, ilmaisua ja tyyliä. - kehittää omaa tanssiteknistä ja taiteellista ilmaisuaan NYKYTANSSI Oppilas voi valita nykytanssin joko pää- tai sivuaineeksi. Opinnoissa edetään tasolta toiselle. Tasot ovat valmentava, alkeet, perus-, keski- ja jatkotaso. Syventävissä opinnoissa nykytanssia pääaineenaan opiskeleva oppilas opiskelee kaksi nykytanssin opintokokonaisuutta vuodessa. Perusopintojen aikana voidaan tarvittaessa järjestää pojille omia ryhmiä. Keskeiset sisällöt: - nykytanssin perusliikemateriaali, tekniikka ja terminologia - erilaisten liikelaatujen löytämiseen tähtäävät harjoitukset sekä liikeilmaisu - improvisaatio sekä tekniikan ja improvisaation yhdistäminen - nykytanssin perinteiden ja eri suuntausten olemassaolon ymmärtäminen - esiintymistaidot Tavoitteena on, että oppilas - tuntee nykytanssin elementtejä, kuten tekniikkaa, terminologiaa, ilmaisua ja tyyliä. - kehittää tanssiteknistä ja taiteellista ilmaisuaan. - löytää oman liikelaatunsa ja -materiaalinsa sekä tunnistaa erilaisia liikelaatuja. 10
11 JAZZTANSSI Oppilas voi valita jazztanssin joko pää- tai sivuaineeksi. Opinnoissa edetään tasolta toiselle. Tasot ovat valmentava, alkeet, perus-, keski- ja jatkotaso. Syventävissä opinnoissa jazztanssia pääaineenaan opiskeleva oppilas opiskelee kaksi jazztanssin opintokokonaisuutta vuodessa. Perusopintojen aikana voidaan tarvittaessa järjestää pojille omia ryhmiä. Keskeiset sisällöt: - jazztanssin perusliikemateriaali, tanssitekniikka ja terminologia - rytmisyys, isolation (kehonosien eriyttäminen liikkeessä) - esiintymistaidot - erilaisten liikelaatujen löytämiseen tähtäävät harjoitukset sekä liikeilmaisu - jazztanssin tausta ja historia Tavoitteena on, että oppilas - tuntee jazztanssin traditiota ja elementtejä, kuten terminologiaa, tekniikkaa, ilmaisua ja tyyliä. - ymmärtää musiikin ja rytmin merkityksen jazztanssissa. - kehittää tanssiteknistä ja taiteellista ilmaisuaan. - tuntee jazztanssin historiaa ja nykypäivää SIVUAINEBALETTI Sivuainebaletti on tarkoitettu niille oppilaille, joiden pääaineena on jokin muu laji kuin baletti. Laajan oppimäärän opintoihin kuuluu sekä perus- että syventävissä opinnoissa yksi pakollinen sivuainebaletin opintokokonaisuus niillä oppilailla joiden pääaineena on nyky- tai jazztanssi. Keskeiset sisällöt: - baletin tanssitekniikka - kehon linjauksien ja liikelaajuuksien hahmottaminen - esiintymistaidot - tanssillinen ja taiteellinen ilmaisu Tavoitteena on, että oppilas - tuntee baletin elementtejä, kuten tekniikkaa ja terminologiaa. - kehittää omaa tanssiteknistä osaamistaan. 11
12 AJAN ILMIÖT Ajan ilmiöt opintokokonaisuuden voi muodostaa esimerkiksi katutanssi, break tanssi tai jokin muu vastaava tanssilaji. Tarjonta voi vaihdella vuosittain opettajaresurssien mukaan. Oppilas voi valita ajan ilmiöt opintokokonaisuuksien tarjonnasta itselleen valinnaisaineen tai valinnaisaineet. Opinnoissa edetään tasolta toiselle. Tasot ovat pääsääntöisesti alkeet, perus-, keski- ja jatkotaso. Tarvittaessa voidaan järjestää pojille omia ryhmiä. Keskeiset sisällöt: - lajille tyypillinen liikemateriaali, tanssitekniikka, terminologia ja kulttuuri - kehon hallinta - eri tyylilajit ja niiden taustat - lajille ominainen taiteellinen ilmaisu - lajiin liittyvä tapa- ja opiskelukulttuuri - lajiin liittyvä tanssin ja musiikin historia Tavoitteena on, että oppilas - tutustuu ajalle tyypillisiin tanssityyleihin. - tuntee kunkin tanssilajin traditiota ja elementtejä, kuten tekniikkaa, terminologiaa, ilmaisua ja tyyliä. - kehittää omaa tanssiteknistä ja taiteellista ilmaisuaan LAAJAN OPPIMÄÄRÄN MUIDEN OPINTOKOKONAISUUKSIEN KESKEISET TAVOITTEET JA SISÄLLÖT OMAT TANSSIT Koskelan Tanssin Omat tanssit katselmus järjestetään vuosittain syyslukukauden lopussa. Sen puitteissa oppilaalla on tilaisuus tehdä ja esittää oma koreografia yksin tai ryhmässä. Opintokokonaisuuteen kuuluu ohjaavan opettajan ohjauskertoja. Kaikki katselmukseen osallistuvat saavat myös tuomareilta kirjallisen palautteen. Laajan oppimäärän syventävissä opinnoissa oppilas tekee oman koreografian vähintään kerran. Omaa koreografiaa tehdessään oppilas voi valita vapaasti tanssilajin ja tyylin sekä sen, tekeekö hän soolo- vai ryhmäkoreografian. Keskeiset sisällöt: - koreografian teon eri elementit ja vaiheet - idean kehittäminen ilmaisuksi - oman liikemateriaalin luominen 12
13 - itsenäinen työskentely, harjoitusaikataulun laatiminen ja noudattaminen - koreografisen prosessin suunnittelu ja toteutus - prosessia seuraavan opettajan ohjauskerrat - eri taidemuotojen yhdistäminen: tanssi, musiikki, puvustus, valaistus, lavastus Tavoitteena on, että oppilas - tutustuu koreografian teon prosessiin idean kehittämisestä, musiikin valitsemisesta ja liikemateriaalin luomisesta puvustukseen ja valaistukseen. - oppii tekemään itsenäisiä ratkaisuja (soolo), tuomaan julki ideoitaan sekä toimimaan osana ryhmää (ryhmäkoreografia). - kehittää omaa luovuuttaan ja taiteellista ilmaisuaan ESIINTYMISTOIMINTA Jokainen Koskelan Tanssin laajan oppimäärän tanssioppilas esiintyy vähintään kahdessa näytöksessä lukuvuoden aikana. Sama näytös esitetään aina useamman kerran, jotta oppilas oppii ymmärtämään jokaisen esityksen ainutlaatuisuuden ja saa kokea, kuinka esitys kypsyy esiintymiskertojen myötä. Esityksiä varten pyritään luomaan mahdollisimman asianmukainen teatteritila, jotta oppilas saa oikean kokemuksen eri taiteenalojen synteesistä ja oppii esittävän taiteen toimintatapoja. Keskeiset sisällöt: - Oppilas kehittää omaa ilmaisuaan ja esiintymistään. - Oppilas tutustuu koreografiaan, lavastukseen, puvustukseen ja maskeeraukseen. Esiintymisten tavoitteena on, että oppilas - ymmärtää tanssin esittävänä taidemuotona ja vuorovaikutuksena tanssijoiden ja yleisön välillä. - hahmottaa tanssiteoksen useamman taiteenalan synteesinä - kehittää omaa yksilöllistä luovuuttaan, kykenee ilmaisemaan itseään tanssin keinoin ja osaa käyttää ilmaisutaitojaan esiintymistilanteissa. Perusopinnoissa oppilas tutustuu esiintymiseen erilaisissa esiintymistiloissa ja tilanteissa sekä harjoittelee ottamaan vastuuta ryhmän jäsenenä. Hän totuttelee itsenäiseen ja omaaloitteiseen työskentelyyn niin harjoitusprosessin aikana kuin esiintymistilanteissakin. Syventävissä opinnoissa oppilas syventää tanssi-ilmaisuaan ja läsnäoloaan lavalla. Hän tiedostaa harjoitteluprosessin merkityksen esitystä valmistettaessa. Oppilas oppii arvostamaan omaa ja muiden työtä sekä eri taiteenalojen välistä yhteistyötä. 13
14 TANSSITIETOUS JA TAITEIDENVÄLISYYS Tanssitietous ja taiteidenvälisyys sisältyvät kaikkien eri tanssilajien opintokokonaisuuksien opetussisältöihin viikoittaisten tanssituntien puitteissa. Niistä voidaan järjestää myös omat opintokokonaisuutensa. Tanssitietous Tavoitteena on, että oppilas - hahmottaa taidetanssin monimuotoisuuden - hahmottaa taidetanssin omana taiteen alueenaan - oppii arvioimaan näkemäänsä ja perustelemaan käsityksiään - kykenee luomaan kokonaiskuvan taidetanssista - ymmärtää länsimaisen taidetanssin osana laajempaa tanssikulttuuria - tutustuu kunkin tanssilajin historiallisiin ja kulttuurisiin taustoihin Keskeiset sisällöt: - tanssin eri tyylilajeihin ja tekniikoihin tutustumista sekä katsomalla että itse kokeilemalla - tanssin historia - tutustumista erilaisiin teoksiin ja niiden musiikkiin Taiteidenvälisyys Tanssin opiskelussa taiteidenvälisyys toteutuu esiintymisissä, joissa tanssi, teatteriilmaisu ja visuaaliset taiteet yhdistyvät kokonaisuudeksi. Oppilas saa tätä kautta pohjatietoa siitä, miten eri taidelajit voivat toimia yhdessä ja samalla hän oppii ymmärtämään taidetta myös laajemmin. Koskelan Tanssin oppilaita rohkaistaan käymään eri kulttuuritilaisuuksissa. Oppilas voi kerätä käynneistään merkintöjä kulttuuripassiin. Kevätlukukauden lopussa kulttuuripassin palauttaneet osallistuvat palkintojen arvontaan KEHONTUNTEMUS Kehontuntemus on laajan oppimäärän tärkeä osa-alue. Kehontuntemus sisältyy kaikkeen lajikohtaiseen tekniikkaopetukseen, mutta siitä järjestetään myös erillisiä tiiviskursseja. Kehontuntemuksen tavoitteena on, että oppilas: - oppii ottamaan huomioon kehon rakenteen ja liikkumisen periaatteet omassa tanssi-ilmaisussaan. - oppii ymmärtämään fyysisten ominaisuuksien ja taitojen tasapuolisen kehittämisen merkityksen harjoittelussa. - oppii arvioimaan kehon vaatiman palautumisajan sekä harjoittelun ja levon oikean suhteen. 14
15 Perusopinnoissa oppilasta kannustetaan kehittämään myönteistä ja luontevaa suhdetta omaan kehoonsa. Syventävissä opinnoissa oppilas oppii fyysisten ominaisuuksien lainalaisuudet pääpiirteittäin ja oppii hyödyntämään niitä omatoimisessa harjoittelussa LAAJAN OPPIMÄÄRÄN PÄÄTTÖTYÖ Syventävien opintojensa aikana oppilas tekee päättötyön. Se voi olla tanssijantyö soolotai ryhmätanssissa tai oma koreografia. Päättötyön valmistamiseen käytetään vähintään kolmekymmentä tuntia. Lopputyöstä annetaan laajan oppimäärän päättötodistukseen erillinen arvosana asteikolla 1-5. Päättötyöstä ja sen ohjauksesta oppilas sopii pääaineopettajansa kanssa. Päättötyön arvioi vähintään kaksi tanssinalan ammattilaista. Ennen päättötyötä oppilaalle tiedotetaan päättötyön arvioinnin periaatteista, arvioinnin tehtävistä ja kohteista, arviointikriteereistä, arvosana-asteikosta, päättötodistuksen sisällöstä sekä arvioinnin oikaisemisesta. 7. LAAJAN OPPIMÄÄRÄN OPPILASARVIOINTI JA TODISTUKSET 7.1. ARVIOINNIN TAVOITTEET JA MENETELMÄT Arvioinnin tavoitteena on tukea oppilaan - edistymistä tanssiopinnoissaan - tanssivalmiuksien kehittymistä - halukkuutta kehittää itseään tanssijana - oppimiselle asetettuja tavoitteita Arviointi on vuorovaikutteista, jatkuvaa ja säännöllistä. Se pohjautuu pitkäaikaiseen näyttöön ja kohdistuu sekä oppimisprosessiin että lopputulokseen. Oppilas saa palautetta niin oppimistilanteissa kuin erikseen järjestetyissä oppilaan ja opettajan välisissä arviointikeskusteluissa. Palaute on sanallista. Ainoastaan päättötyössä on numeraalinen arviointi. 15
16 7.2. LAAJAN OPPIMÄÄRÄN OPINTOJEN TODISTUKSET Laaja oppimäärä koostuu perusopinnoista ja syventävistä opinnoista. Kummankin vaiheen jälkeen oppilas saa todistuksen ja arvioinnin suoritetuista opinnoista. Laajan oppimäärän suorittaminen edellyttää oppilaan aktiivista läsnäoloa ja osallistumista opetuksen kaikkiin osa-alueisiin. Syventävien opintojen päättötodistus on samalla todistus koko tanssin perusopetuksen laajan oppimäärän suorittamisesta. Tanssin perusopintojen päättötodistus sisältää seuraavat asiat: koulutuksen järjestäjän ja oppilaitoksen nimi opinnot joista todistus annetaan oppilaan nimi ja henkilötunnus opiskeluaika sanallinen arvio edistymisestä opinnoissa rehtorin allekirjoitus ja oppilaitoksen leima kunnan päätös (päivämäärä) opetussuunnitelman hyväksymisestä lainsäädäntö johon koulutus perustuu maininta, että koulutus on toteutettu Opetushallituksen vahvistamien opetussuunnitelman perusteiden mukaisesti maininta, että tanssin laaja oppimäärä sisältää perusopinnot ja syventävät opinnot Syventävien opintojen päättötodistus on samalla todistus koko tanssin perusopetuksen laajan oppimäärän suorittamisesta. Päättötodistus sisältää myös seuraavat asiat: tieto päättötyöstä ja sen suorittamisen ajankohdasta sanallinen arvio ja kokonaisarvosana oppilaan tanssillisesta kehityksestä sanallinen arvio sekä erillinen arvosana päättötyöstä arvosana-asteikko 5 Erinomainen 4 Kiitettävä 3 Hyvä 2 Tyydyttävä 1 Hyväksytty 16
17 8. AIKUISTEN TANSSIOPINNOT Koskelan Tanssi voi järjestää aikuisten tanssinopetusta. Yksittäistapauksissa aikuisopiskelijan on myös mahdollista osallistua taiteen perusopetuksen syventävien opintojen ryhmien opetukseen oman taitotasonsa mukaan. Myös aikuisten opetusta ohjaa tavoitteellisuus ja opinnoissa eteneminen. Aikuisten opetuksessa noudatetaan tanssin yleisen oppimäärän opintokokonaisuuksissa määriteltyjä tavoitteita ja keskeisiä sisältöjä. Aikuisten elämänkokemus, fyysinen kunto ja mielenkiinnon kohteet vaikuttavat opetuksen sisältöön. Opetuksen painopisteitä voivat olla esimerkiksi - liikkuvuuden ylläpito ja parantaminen - ilmaisun ja luovuuden kehittäminen - olemassa olevien taitojen herättäminen ja uusien taitojen löytäminen - virkistys ja rentoutuminen - tutustuminen tanssiin kulttuurimuotona Pyytäessään aikuisopiskelija saa todistuksen tanssiopinnoista. Todistuksesta käy ilmi tanssilaji, opiskeluaika ja opettaja. 9. OPPILAAKSI OTTAMINEN Tanssin perusopetukseen otetaan oppilaat ilmoittautumisjärjestyksessä. Ilmoittautuminen tapahtuu ennen jokaisen lukuvuoden alkua erikseen ilmoitettavana ajankohtana. Ilmoittautumisajasta tiedotetaan Koskelan Tanssin nettisivuilla sekä paikallislehdissä. Opetukseen ei voi osallistua ilmoittautumatta. Varhaisiän opinnot ja perusopintojen alimmat tasot eivät edellytä aikaisempia tanssiopintoja. Kaikkia ryhmiä voidaan täydentää uusilla oppilailla, mikäli heidän taitotasonsa vastaa ryhmän tasoa. Pääasiassa oppilaan taso määräytyy iän ja aiempien tanssiopintojen perusteella. Joissakin tapauksissa opettaja voi siirtää oppilaan ylemmälle tasolle, mikäli näkee sen tarpeelliseksi ja mikäli se oppilaasta tuntuu mielekkäältä. Kaikki alle 10-vuotiaat balettia/jazztanssia/nykytanssia harrastavat oppilaat suorittavat laajaa oppimäärää. 10-vuotiaana oppilas valitsee kiinnostuksensa mukaan joko yleisen tai laajan oppimäärän. Oppimäärästä toiseen voi vaihtaa kesken opintojen. Muualla suoritettujen tanssiopintojen hyväksilukeminen tehdään tapauskohtaisesti. Tällaisessa tapauksessa verrataan niiden laajuutta ja sisältöä Koskelan Tanssin laajan oppimäärän opintoihin. 10. OPPIMÄÄRÄN JA OPETUKSEN YKSILÖLLISTÄMINEN Tanssinopetus on ryhmäopetusta. Oppilaalta edellytetään kykyä toimia ryhmässä ja käyttää hyväkseen annettavaa opetusta. Ryhmäopetuksen sallimissa rajoissa pyritään kuitenkin ottamaan huomioon oppilaiden yksilölliset erot. 17
18 Opetuksen tavoitteita voidaan yksilöllistää vastaamaan oppilaan edellytyksiä, mikäli oppilas ei vammaisuuden, sairauden tai muun näihin verrattavissa olevan syyn vuoksi kykene opiskelemaan opetussuunnitelman mukaisesti. Tällöin oppilaalle laaditaan henkilökohtainen opetussuunnitelma. Siinä määritellään opiskelun tavoitteet, opiskeluaika, opetuksen toteuttamistapa, tarvittavat tukitoimet, mahdolliset suoritukset ja arviointimenettely. Yksilöllistä opetusta järjestetään mahdollisuuksien mukaan. 11. OPPILAITOKSEN TOIMINNAN ARVIOINTI JA KEHITTÄMINEN Oppilaitoksen arvioinnin tavoitteena on toiminnan ja opetuksen jatkuva kehittäminen. Koskelan Tanssi arvioi toimintaansa lukuvuosittain sekä sisäisesti että ulkoisesti. Arvioinnissa käytetään kyselyitä oppilaille, huoltajille ja muille sidosryhmille, kehityskeskusteluja sekä jatkuvaa opetustulosten seurantaa. Toiminnan kehittäminen pohjautuu kyselyjen tuloksiin sekä havaittuihin muutostarpeisiin. Koskelan Tanssin opettajakunta kehittää ammattitaitoaan jatkuvan kouluttautumisen avulla. Koskelan Tanssin opettajia kannustetaan seuraamaan kotimaisen ja ulkomaisen tanssikasvatuksen ajankohtaista keskustelua, tanssin kentän kehittämistarpeita, tanssin ammatillisen koulutuksen kehityssuuntia sekä yhteiskunnassa tapahtuvia muutoksia. 12. YHTEISTYÖ HUOLTAJIEN JA MUIDEN TAHOJEN KANSSA Koskelan Tanssi tiedottaa toiminnastaan omilla kotisivuillaan ympäri vuoden. Oppilaat ja huoltajat saavat lukuvuoden aikana oppilaskirjeitä ja tiedotteita toiminnasta ja tapahtumista. Tarvittaessa järjestetään erillisiä tiedotustilaisuuksia ja otetaan huoltajiin yhteyttä sähköpostitse tai puhelimitse. Vuosittain järjestetään avoimien ovien tunteja, joihin huoltajat ja muut toiminnasta kiinnostuneet voivat tulla seuraamaan opetusta. Aktiiviset vanhemmat voivat osallistua myös oppilasnäytösten taustatyöhön, johon kuuluvat mm. näytösten rakentaminen, oppilasryhmien valvonta, maskeeraus, kampausten teko ja väliaikatarjoilun järjestäminen. Tanssin opetus- ja esitystoiminnan puitteissa tehdään yhteistyötä eri tahojen kanssa. Yhteistyökumppaneita ovat mm. Ala-Keiteleen musiikkiopisto ja muut taiteen perusopetusta antavat oppilaitokset, Äänekosken teatteri, peruskoulut ja lukiot, ammatilliset oppilaitokset, järjestöt, eri alojen taiteilijat sekä paikalliset yritykset. Yhteistyömuotoja ovat mm. erilaiset produktiot, kurssitoiminta, toimiminen tanssin opetusharjoittelupaikkana, tanssin tiedotusja esiintymistoiminta sekä tanssin tunnettavuuden ja arvostuksen lisääminen. Koskelan Tanssin opintoja voidaan liittää mm. toisen asteen oppilaitosten vapaasti valittaviin opintosuorituksiin. Valtakunnallisella tasolla Koskelan Tanssi toimii Suomen tanssioppilaitosten liitossa (STOPP), daci Finland Tanssin Varhaiskasvattajat ry:ssä sekä osallistumalla eri tahojen järjestämiin valtakunnallisiin tanssitapahtumiin ja koulutuksiin. Kansainvälisiä kontakteja solmitaan mahdollisuuksien mukaan mm. opettajavaihdon ja esiintymisvierailujen kautta. Koskelan Tanssi tekee yhteistyötä myös Keski-Suomen Tanssin Keskuksen kanssa, joka on osa valtakunnallista tanssin aluekeskusverkostoa. Se edistää ammattitanssin tunnettavuutta ja saatavuutta ympäri Suomen myös suurten taajamien ulkopuolella. 18
TAITEEN PERUSOPETUS/TANSSIN LAAJA OPPIMÄÄRÄ OPPILASARVIOINNIN TUKIMATERIAALI 1. TANSSIN TAITEEN PERUSOPETUS
1 TAITEEN PERUSOPETUS/TANSSIN LAAJA OPPIMÄÄRÄ OPPILASARVIOINNIN TUKIMATERIAALI 1. TANSSIN TAITEEN PERUSOPETUS Tanssin taiteen perusopetus antaa oppilaalle mahdollisuuden harrastaa tanssia pitkäjänteisesti